Komisijos Sprendimas
1991 m. lapkričio 18 d.
iš dalies keičiantis Sprendimą 77/144/EEB, nustatantį standartinį kodą ir taisykles, reguliuojančias tam tikrų vaismedžių rūšių sodinių tyrimų duomenų perrašymą į automatizuotai nuskaitomą formą, bei nustatantį auginimo plotų šiems tyrimams ribas
(91/618/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. liepos 20 d. Tarybos direktyvą 76/625/EEB dėl statistinių tyrimų, kuriuos turi atlikti valstybės narės, siekdamos nustatyti tam tikrų rūšių vaismedžių sodinių galimą derlingumą [1], su paskutiniais pakeitimais, padarytais Reglamentu (EEB) Nr. 1057/91 [2], ypač į jos 4 straipsnio 2 ir 4 dalis,
kadangi patirtis, įgyta atliekant vėliausius pagrindinius tyrimus, reikalauja padaryti tam tikrus regionų skirstymo, pagal kurį turi būti perduodami duomenys Komisijai, ir bendro tirtinų veislių sąrašo pakeitimus, dėl to būtina iš dalies keisti Komisijos sprendimo 77/144/EEB [3] su paskutiniais pakeitimais, padarytais Sprendimu 87/228/EEB [4], priedus;
kadangi šiame sprendime numatytos priemonės atitinka emės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 77/144/EEB priedai pakeičiami šio sprendimo priedais.
2 straipsnis
Šis sprendimas skirtas valstybėms narėms.
Priimta Briuselyje, 1991 m. lapkričio 18 d.